આપણે સૌ એવું માનતા હોઈએ છીએ કે ડોક્ટર્સ એટલે ખૂબ જ સિરીયસ વ્યક્તિત્વ તથા તેમનું જીવન મોટાભાગે પેશન્ટ્સની આસપાસ જ વણાયેલું હોય છે, પણ આપણી આ માન્યતા તદન ખોટી છે. ડોક્ટર્સને પણ પોતાનું અંગત જીવન અને પોતાના શોખ હોય છે અને તેઓ જેટલા નિપૂણ પોતાની પ્રેક્ટિસમાં હોય છે તેટલી જ નિપૂણતા ઈત્તર પ્રવૃત્તિમાં પણ ધરાવતાં હોય છે. કોઈ તમને એમ કહે કે તમારા ડોક્ટર બંદૂક પણ ચલાવી જાણે છે તો તમને સાંભળીને આંચકો જરૂર લાગશે. આપણી વચ્ચે એવા કેટલાંક ઉદાહરણ છે જેમાં ડોક્ટર બન્યા બાદ તેઓ પોલીસ સર્વિસમાં જોડાયા હોય પણ અહીં એક એવા ડોક્ટરની વાત કરવાની છે જે સારા ડોક્ટરની સાથે સારા શૂટર પણ છે અને આ રમતમાં આગળ વધી રહ્યાં છે.